《春日书事》
宋代·陈襄

三城楼阁半沈烟，雨霁春华斗逞妍。
万叠翠茵芳草地，一番轻雪落梅天。
南园晓色迷蝴蝶，西蜀风光怨杜鹃。
谁向武陵归未得，桃花流水路绵绵。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。